Só lyk Jeremy, James en Richard se nuwe program! | SARIE
FOTO Twitter/ @Jamesmay	Verwante Artikels
Só lyk Jeremy, James en Richard se nuwe program!	deur SARIE.com-span
Drie woorde: Ons is opgewonde! Die lokprent vir Jeremy Clarkson, James May en Richard Hammond se nuwe motorprogram, Grand Tour, is pas uitgereik. Soos altyd lyk dit of dié drie motor-musketiers weer hope pret gaan hê en lekker nonsens gaan aanvang.
Jeremy is in Maart 2015 ná ’n omstrede uitval met een van die vervaardigers van BBC se Top Gear in die pad gesteek. Richard en James het hom soos een man gevolg en bedank. Dié drie het toe saam met Amazon ’n nuwe motorprogram geskep.
Intussen het Chris Evans, wat die leisels by Jeremy oorgeneem het, Top Gear gegroet. Hy het in Julie bedank.
Maar sy mede-aanbieder en voormalige Friends-ster, Matt LeBlanc, het reeds ’n kontrak vir nóg twee seisoene van Top Gear geteken, berig BBC.
Kyk die lokprent van Grand Tour hier:
Vanjaar 26 jaar gelede het Celiné Dion en Peabo Bryson die temalied van die Disney-animasieprent Beauty and the Beast gesing. Hul weergawe het nie net aan hulle twee Grammy-toekennings besorg nie, maar ook ’n Oscar en Golden Globe vir beste oorspronklike liedjie. …